KOMISIJAS ZIŅOJUMS EIROPAS PARLAMENTAM UN PADOMEI Gada ziņojums par 2012. gadā veiktajām iekšējām revīzijām, ko tā iesniegusi budžeta izpildes apstiprinātājiestādei (Finanšu regulas 99. panta 5. punkts) /* COM/2013/0606 final */





KOMISIJAS ZIŅOJUMS EIROPAS PARLAMENTAM UN PADOMEI Gada ziņojums par 2012. gadā veiktajām iekšējām revīzijām, ko tā iesniegusi budžeta izpildes apstiprinātājiestādei (Finanšu regulas 99. panta 5. punkts) SATURS 1........... Ievads............................................................................................................................ 5 2........... IRD uzdevums- neatkarība, objektivitāte un pārskatāmība............................................... 5 3........... Revīziju sagatavošana..................................................................................................... 6 3.1........ IRD 2012.gada revīzijas plāna īstenošana........................................................................ 6 3.2........ Jauni ieteikumi un pieņemšanas rādītājs............................................................................ 7 3.3........ To ieteikumu, kas iesniegti 2008.-2012.gadam, īstenošana............................................... 7 4........... Galvenie atzinumi un ieteikumi......................................................................................... 8 4.1........ Horizontālās revīzijas...................................................................................................... 8 4.1.1..... Gada darbības pārskata process (vairāki ģenerāldirektorāti)............................................ 8 4.1.2..... Personāla sadales pārvaldība un uzraudzība (vairāki ģenerāldirektorāti)............................ 9 4.1.3..... Līdzekļu atgriešana un iekšējās norēķinu sistēmas (vairāki ģenerāldirektorāti).................. 10 4.2........ Lauksaimniecība, dabas resursi un veselība.................................................................... 11 4.2.1..... Kontroles stratēģiju revīzijas (MARE ĢD un SANCO ĢD)........................................... 11 4.2.2..... Kontroles stratēģija —J direktorāts (AGRI ĢD)............................................................ 11 4.3........ Kohēzijas..................................................................................................................... 11 4.3.1..... 2000.-2006.gada plānošanas perioda slēgšana (REGIO ĢD, EMPL ĢD)..................... 12 4.3.2..... 2007.-2013.gada programmu īstenošana (REGIO ĢD)................................................. 12 4.4........ Pētniecība, enerģētika un transports............................................................................... 13 4.4.1..... Kontroles stratēģiju revīzijas (ENER ĢD)...................................................................... 13 4.5........ Ārējais atbalsts, attīstība un paplašināšanās.................................................................... 13 4.5.1..... Iekšējo organizāciju izveide ES delegācijās (DEVCO ĢD)............................................ 13 4.6........ Izglītība un pilsonība...................................................................................................... 13 4.6.1..... Mūžizglītības programma (EAC ĢD/Izglītības, audiovizuālās jomas un kultūras izpildaģentūra) 14 4.6.2..... Kontroles stratēģiju revīzijas (HOME ĢD).................................................................... 14 4.6.3..... ES tiesību aktu īstenošanas uzraudzība (JUST ĢD)........................................................ 14 4.7........ Ekonomikas un finanšu jautājumi................................................................................... 15 4.7.1..... Konkurētspējas un inovāciju pamatprogrammas īstenošana, ko veic Eiropas Investīciju fonds (ECFIN ĢD) 15 4.7.2..... Ārpusbudžeta darbības (ECFIN ĢD)............................................................................ 15 4.7.3..... Kontroles stratēģiju revīzijas (ENTR ĢD)...................................................................... 16 4.7.4..... ES tiesību aktu īstenošanas uzraudzība (TAXUD ĢD)................................................... 16 4.8........ Vispārīgi pakalpojumi un cilvēkresursi........................................................................... 16 4.8.1..... Statistikas datu sagatavošana, pilnveide un izplatīšana (ESTAT ĢD)............................... 16 4.9........ IT revīzijas.................................................................................................................... 17 4.9.1..... Vietējo IT sistēmu pārvaldība (DEVCO ĢD, TRADE ĢD)........................................... 17 4.9.2..... IT pārvaldība un piederīgums (ĢD SANCO/EAHC)..................................................... 17 4.9.3..... "Apvārsnis 2020" (RTD ĢD, CNECT ĢD, ERCEA).................................................... 17 5........... Konsultācijas ar Komisijas finanšu pārkāpumu komisiju................................................. 18 6........... Secinājumi.................................................................................................................... 18 1. Ievads Saskaņā ar Finanšu regulas 99. panta 5. punktu ar šo ziņojumu informē budžeta izpildes apstiprinātājiestādi par Komisijas Iekšējās revīzijas dienesta (turpmāk — IRD) veikto darbu. Šā ziņojuma pamatā ir Komisijas iekšējā revidenta ziņojums, kurš sagatavots saskaņā ar minētās regulas 99. panta 3. punktu un attiecas uz 2012. gadā pabeigtajiem IRD revīzijas un konsultatīvajiem ziņojumiem[1] par Komisijas ģenerāldirektorātiem, dienestiem un izpildaģentūrām[2]. Tajā ir aprakstītas konstatētās nepilnības un pasākumi, kas īstenoti to novēršanai, kā arī tas ietver informāciju par būtiskiem riska faktoriem, kontroles un pārvaldības jautājumiem[3]. Komisija uz dažiem no šiem ieteikumiem jau ir atbildējusi kopsavilkuma ziņojumā[4]. 2. IRD uzdevums — neatkarība, objektivitāte un pārskatatbildība IRD uzdevums ir veicināt pareizu pārvaldību Eiropas Komisijā, veicot iekšējo pārvaldības un kontroles sistēmu revīziju, lai novērtētu to efektivitāti nolūkā nodrošināt nepārtrauktus uzlabojumus. IRD darbojas par revīziju atbildīgā Komisijas locekļa vadībā un atskaitās Revīzijas progresa komitejai (turpmāk — RPK). IRD neatkarība ir noteikta Finanšu regulā un tā nolikumā, ko pieņēmusi Komisija. IRD savu darbu veic saskaņā ar Finanšu regulu un Iekšējo revidentu institūta starptautiskajiem iekšējās revīzijas profesionālās prakses standartiem un ētikas kodeksu. IRD nerevidē dalībvalstu kontroles sistēmas, kas attiecas uz Komisijas līdzekļiem. Šādas revīzijas, kas attiecas pat uz atsevišķiem atbalsta saņēmējiem, veic dalībvalstu iekšējie revidenti, valsts revīzijas iestādes, citi atsevišķi Komisijas ģenerāldirektorāti un Eiropas Revīzijas palāta (turpmāk — ERP). Taču IRD revidē Komisijas dienestu veiktos pasākumus, lai uzraudzītu un revidētu dalībvalstu struktūras un citas struktūras, kas ir atbildīgas par ES līdzekļu sadali, piemēram, Apvienoto Nāciju Organizāciju. Kā noteikts Finanšu regulā, IRD var šos pienākumus veikt uz vietas, tostarp arī dalībvalstīs. Vispārējs atzinums par Komisijas finanšu pārvaldību Kā noteikts IRD nolikumā, IRD sagatavoja trešo vispārējo atzinumu par finanšu pārvaldību Komisijā. Vispārējā atzinuma par 2012. gadu pamatā ir revīzijas finanšu pārvaldības jomā Komisijā, kuras veikuši gan IRD, gan iekšējās revīzijas struktūras (turpmāk — IRS) iepriekšējos trīs gados (no 2010. līdz 2012. gadam). Tajā ir arī ņemta vērā informācija, kas iegūta no citiem avotiem, piemēram, ERP ziņojumiem. Līdz šā laikposma beigām IRD, IRS un ERP plānoja veikt revīziju visās finanšu revīzijai pakļautajās struktūrās, kas atzītas par augsta riska struktūrām un kam ir svarīga nozīme budžeta izpildē, lai nodrošinātu vispusīgu apjomu. Ietverot 2012. gadā veiktos revīzijas darba uzdevumus, ir vieglāk nodrošināt pietiekamu apjomu attiecībā uz 2012. gadu. IRD līdzdalība budžeta izpildes riska mazināšanā un pozitīvākas ticamības deklarācijas panākšanā Budžeta izpildes apstiprinājuma procedūra Komisijai ir saistīta ar reputācijas risku. IRD darbs palīdz Komisijai mazināt šo risku. Atbilstība joprojām ir diskusiju svarīgākais aspekts, lai gan budžeta izpildes apstiprinājuma procedūrā aizvien lielāka uzmanība tiek pievērsta lietderīgumam. Atbilstības novērtējuma pamatā ir Eiropas Revīzijas palātas ticamības deklarācijas rezultāti. Tas ir ERP atzinums par ES pārskatu ticamību un pakārtoto darījumu likumību un pareizību. Lai risinātu kļūdu risku maksājumos, Komisijai ir jānodrošina, ka īstenotās kontroles stratēģijas ir samērīgas attiecībā pret riskiem. Šīm kontroles stratēģijām ir efektīvi jānovērš un jāatklāj kļūda, un tās ir jāpapildina ar preventīviem administratīvajiem sodiem un ziņojumiem par atlikušo kļūdu īpatsvaru. Tāpēc IRD stratēģiskajā revīziju plānā 2010.–2012. gadam un 2013.–2015. gadam ir piešķirta prioritāte revīzijām, kuru mērķis ir nodrošināt, ka tiek īstenota saskaņota kontroles stratēģija attiecībā uz ikvienu būtisko izdevumu jomu. Tādējādi 2012. gadā revīzijas par kontroles stratēģijām veica AGRI ĢD, ENER ĢD, ENTR ĢD, HOME ĢD, MARE ĢD un SANCO ĢD. 3. Revīziju sagatavošana 1.1. IRD 2012. gada revīzijas plāna īstenošana Līdz termiņam 2013. gada 1. februārī IRD bija īstenojis 100 % no tā prioritārajiem darba uzdevumiem (88 % 2011. gadā) un 62 % no darba uzdevumiem, kas nebija noteikti kā prioritārie (69 % 2011. gadā). Kopumā tika pabeigti 89 ziņojumi (tostarp revīzijas, izpildes kontroles revīzijas un konsultatīvie ziņojumi), ko var iedalīt, kā norādīts turpmāk[5]. || 2012. g. || 2011. g. || 2010. g. || Darba uzdevumi || Ziņojumi || Darba uzdevumi || Ziņojumi || Darba uzdevumi || Ziņojumi REVĪZIJAS || 29 || 49 || 20 || 23 || 24 || 28 KONSULTATĪVIE || 2 || 2 || 1 || 1 || 6 || 6 IZPILDES KONTROLES || 32 || 37 || 41 || 50 || 44 || 50 PĀRBAUDES || 1 || 1 || 3 || 3 || 0 || 0 Kopā || 64 || 89 || 65 || 77 || 74 || 84 Pievienotajā dienestu darba dokumentā ir sniegts visu pabeigto revīzijas ziņojumu kopsavilkums. Tas ietver katra ziņojuma mērķus, darbības jomu, riskus un ieteikumus, 2008.–2012. gadam sniegto ieteikumu īstenošanas vispārējo stāvokli un izpildes kontroles darba uzdevumu kopsavilkumus. 1.2. Jauni ieteikumi un pieņemšanas rādītājs IRD 2012. gadā sagatavoja turpmāk norādīto skaitu ieteikumu, ietverot to pieņemšanas rādītāju. || Jauni ieteikumi || Pieņemtie ieteikumi || Nepieņemtie ieteikumi Prioritāte || # || # || % || # || % Izšķirošs || 0 || 0 || || 0 || Ļoti svarīgs || 83 || 83[6] || 100 % || 0 || Svarīgs || 109 || 108 || 99 % || 1 || 1 % Vēlams || 0 || 0 || || 0 || Kopā || 192 || 191 || 99 % || 1 || 1 % Revidējamie attiecībā uz visiem pieņemtajiem (vai daļēji pieņemtajiem) ieteikumiem sagatavoja rīcības plānus, kas tika iesniegti IRD, kurš tos novērtēja kā apmierinošus. 1.3. To ieteikumu, kas sniegti 2008.–2012. gadam, īstenošana Revidējamie norādīja, ka līdz 2013. gada sākumam bija īstenoti 78 % no pieņemtajiem ieteikumiem, kas bija sniegti laikposmā no 2008. līdz 2012. gadam. Pievienotajā dienesta darba dokumentā ir sniegts pārskats par ieteikumu īstenošanas līmeni (revidējamo novērtējums). Tomēr 29 ļoti svarīgu ieteikumu[7] īstenošana tika nokavēta par vairāk nekā 6 mēnešiem salīdzinājumā ar sākotnējo termiņu[8]. Ir īstenoti visi izšķirošie ieteikumi. RPK tika regulāri informēta par izšķirošiem vai ļoti svarīgiem ieteikumiem, ja to īstenošana kavējās par vairāk nekā 6 mēnešiem. Kopā tika pieņemti 733 ieteikumi, par kuriem līdz 2012. gada beigām IRD veica izpildes kontroles revīzijas. IRD izpildes kontroles darbā tika apstiprināts, ka ieteikumi tiek īstenoti apmierinoši, veicinot revidēto dienestu kontroles sistēmu uzlabojumus. IRD slēdza 88 % no ieteikumiem, kam šajā periodā īstenoja izpildes kontroli. 4. Galvenie atzinumi un ieteikumi 1.4. Horizontālās revīzijas 1.4.1. Gada darbības pārskata process (vairāki ģenerāldirektorāti) Revīzijas mērķis bija novērtēt gada darbības pārskata procesa atbilstību un efektivitāti Komisijā kopumā un it sevišķi to, cik lielā mērā tas ir efektīvi atbalstījis dažādu deleģēto kredītrīkotāju ticamības deklarāciju. IRD analizēja procesa struktūru, to, vai pastāv skaidras norādes un regulāra uzraudzība korporatīvajā līmenī, kā arī īstenošanu atsevišķos ģenerāldirektorātos/dienestos. Šo revīziju veica Ģenerālsekretariātā, BUDG ĢD un deviņos operatīvajos ģenerāldirektorātos/dienestos, proti, CNECT ĢD, EAC ĢD, REGIO ĢD, EMPL ĢD, MARE ĢD, AGRI ĢD, HOME ĢD un DEVCO ĢD, kā arī Infrastruktūras un loģistikas birojā Briselē. Kopumā IRD uzskata, ka process ir sekmīgi iedibināts un ka tas ir sasniedzis savu mērķi, proti, kļuvis par pārskatatbildības un ticamības nodrošināšanas instrumentu no vadības līdz iestādei. Taču ir konstatētas dažas ļoti svarīgas jomas, kurās bija vajadzīgi uzlabojumi. It sevišķi IRD galvenajiem dienestiem prasīja: i) sniegt papildu norādes par pārskatu sagatavošanu attiecībā uz finanšu un nefinanšu darbību ekonomiskumu, lietderību un efektivitāti un uz kontroles pasākumu rentabilitāti, lai pienācīgi pamatotu deleģētā kredītrīkotāja secinājumus par pareizu pārvaldību un ticamības deklarāciju; ii) nostiprināt kvalitātes kontroles procesu, lai pievērstu lielāku uzmanību gada darbības pārskata būtiskiem elementiem, piemēram, ticamības izveides procesa uzticamībai un informācijai, kas pamato ticamības deklarāciju; iii) racionalizēt gada darbības pārskata struktūru, lai izvairītos no pārāk gariem un sarežģītiem pārskatiem un lai sagatavotu dokumentus, kas Kolēģijai, ERP un budžeta izpildes apstiprinātājiestādei ir lietderīgāki. Galvenie dienesti pieņēma IRD ieteikumus un sagatavoja rīcības plānu, lai uzlabotu gada darbības pārskata procesu, un IRD ir šo plānu atzinis par apmierinošu. Dažas darbības ir jau īstenotas saistībā ar 2012. gada darbības pārskata īstenošanu. Saistībā ar deviņos operatīvajos ģenerāldirektorātos/dienestos paveikto darbu IRD konstatēja tikai vienu būtisku problēmu[9] DEVCO ĢD. Ierobežota revīzija attiecībā uz delegāciju ieguldījuma gada darbības pārskatā koordinēšanu parādīja, ka DEVCO ĢD būtu jānostiprina tā pārskatatbildības sistēma (tā sauktā „kontroles piramīda”): i) uzlabojot DEVCO ĢD gada darbības pārskata kvalitāti, it sevišķi saistībā ar informāciju par iekšējo kontroles sistēmu un elementiem, kuri pamato deleģētā kredītrīkotāja ticamības deklarāciju; ii) veicinot ziņojumus no delegāciju vadītājiem (ārējās palīdzības pārvaldības ziņojums) kā „pārskatatbildības instrumentus” un prasot sniegt plašāku informāciju, kas pamato viņu ticamības deklarāciju; iii) sniedzot papildu norādes delegāciju vadītājiem, lai viņi varētu iegūt vispusīgu un konsekventu informāciju, kas pamato viņu ticamības deklarāciju; iv) nostiprinot galveno biroju nozīmi delegāciju vadītāju ziņojumu sniegšanas pienākumu atbalstīšanā, koordinēšanā un uzraudzībā. DEVCO ĢD rīcības plāns ir atzīts par apmierinošu. 1.4.2. Personāla sadales pārvaldība un uzraudzība (vairāki ģenerāldirektorāti) Revīzijas mērķis bija novērtēt, vai izraudzītajiem Komisijas dienestiem ir ieviestas atbilstīgas procedūras un mehānismi, lai efektīvi un lietderīgi pārvaldītu un uzraudzītu personāla sadali saistībā ar personāla skaita samazināšanu[10]. Revīzijā galveno uzmanību pievērsaattiecīgajām procedūrām četros ģenerāldirektorātos, proti, AGRI ĢD, RTD ĢD, COMP ĢD un DGT ĢD, ko izraudzījās, lai gūtu raksturojošu priekšstatu par dažādām darbībām Komisijā. IRD arī veica augsta līmeņa pārbaudi attiecībā uz personāla sadales procedūrām korporatīvajā līmenī Ģenerālsekretariātā, BUDG ĢD un HR ĢD. Turklāt tika veikts vispārīgs apsekojums, lai gūtu vispusīgu priekšstatu par Komisijas dienestos ieviestajām procedūrām. IRD ieteica AGRI ĢD un RTD ĢD turpināt to centienus izstrādāt mehānismus un instrumentus uzdevumu plānošanai, ieviest instrumentus/metodes pietiekamas un uzticamas informācijas apkopošanai attiecībā uz darba noslodzi un izstrādāt cilvēkresursu plānu. Ģenerāldirektorāti pieņēma visus ieteikumus. Rīcības plānus IRD novērtēja kā kopumā apmierinošus. Revīzijas darbs un IRD Komisijas mēroga apsekojuma rezultāti atklāja nepilnības operatīvo ģenerāldirektorātu līmenī, kuras var atrisināt un ar kurām saistītos riskus var mazināt vienīgi ar galveno dienestu darbībām. IRD ieteica galvenajiem dienestiem pilnveidot korporatīvo sistēmu personāla sadales pārvaldībai un uzraudzībai, kā arī sekmēt labas prakses izplatīšanu starp stratēģiskās plānošanas un programmu izstrādes un cilvēkresursu profesionāļiem šajā jomā. Galvenajiem dienestiem būtu arī jāuzlabo Komisijas dienestu pārskatu sniegšanas un pārskatatbildības korporatīvā sistēma saistībā ar pārgrupētu amata vietu izmantošanu šajos dienestos saskaņā ar Komisijas lēmumiem par personāla sadali. 1.4.3. Līdzekļu atgriešana[11] un iekšējās norēķinu sistēmas (vairāki ģenerāldirektorāti) IRD novērtēja, vai līdzekļu atgriešanas[12] procesi atbilst Finanšu regulai un galvenajām norādēm, kā arī novērtēja sniegto pakalpojumu konsekventu, pārredzamu izmaksu aprēķināšanu. Revīziju veica BUDG ĢD (kas ir galvenais dienests budžeta struktūras un reglamentējošo noteikumu pārvaldībai un pareizas finanšu pārvaldības veicināšanai), DIGIT ĢD un SCIC ĢD. Tā kā nav centralizētu norāžu vai norādījumu par līdzekļu atgriešanas procesu, revīzijā konstatēja, ka revidētie ģenerāldirektorāti nosaka paši savus kritērijus. Kopumā tos atzina par atbilstīgiem budžeta noteikumiem. Tomēr IRD prasīja revidējamajiem dienestiem nostiprināt šo procesu un nodrošināt, ka ir iespējama konsekventa īstenošana visā Komisijā: i) izveidojot pārvaldības sistēmu ar skaidru atsauci uz līdzdalību procesā, kā arī ar līdzekļu atgriešanas procesa noteikšanu un lielāko pakalpojumu sniedzēju izmaksu modeļu apstiprināšanu; ii) sniedzot galvenās norādes vai norādījumus (tostarp kritērijus pakalpojumu un izmaksu noteikšanai); iii) nodrošinot lielāku skaidrību attiecībā uz budžeta pozīcijām, ko izmanto IT izdevumu segšanai. IRD uzskata, ka ABM (budžeta līdzekļu pārvaldība pēc darbības jomām) vadības grupai kā pārvaldības struktūrai vajadzētu būt procesa īpašniecei un galu galā atbildīgajai struktūrai par procesa noteikšanu. BUDG ĢD pieņēma visus ieteikumus, un to rezultātā izstrādātais rīcības plāns ir novērtēts kā apmierinošs. DIGIT ĢD tika prasīts: i) skaidrāk noteikt pakalpojumus un izmaksas, par kurām atgriež līdzekļus, un ierosināt kritērijus to IT sistēmu noteikšanai, par kurām atgriež mitināšanas izmaksas; ii) nodrošināt, ka pārvaldības struktūra apstiprina būtiskas izmaiņas izmaksu modelī. Tā rezultātā izstrādātais rīcības plāns par pieņemtajiem ieteikumiem ir novērtēts kā apmierinošs. 1.5. Lauksaimniecība, dabas resursi un veselība (AGRI ĢD, ENV ĢD, CLIMA ĢD, MARE ĢD, Veselības un patērētāju izpildaģentūra un SANCO ĢD) 1.5.1. Kontroles stratēģiju revīzijas (MARE ĢD un SANCO ĢD) MARE ĢD kontroles stratēģija neietver skaidrus kvantificējamus un izmērāmus mērķus saistībā ar ticamības izveides procesu, it sevišķi attiecībā uz valsts revīzijas iestādēm un MARE ĢD plānoto apjomu. Kvantitatīvie un kvalitatīvie rādītāji nav pietiekami, lai novērtētu MARE ĢD revīzijas darbības lietderīgumu. MARE ĢD ir arī jānostiprina tā uzraudzība attiecībā uz valsts revīzijas stratēģijām un gada kontroles ziņojumiem, kā arī jāuzlabo savi kontroles pasākumi attiecībā uz to, kā valsts revīzijas iestādes nosaka izlases un kļūdu īpatsvaru. SANCO ĢD revīzija ietvēra ex-ante un ex-post kontroles pasākumus. IRD uzsvēra, ka SANCO ĢD ir jāpabeidz savs kontroles stratēģijas dokuments. Rīcības plānus abās revīzijās konstatēto problēmu risināšanai novērtēja kā apmierinošus. 1.5.2. Kontroles stratēģija — J direktorāts (AGRI ĢD) Šajā AGRI ĢD veiktajā revīzijā galveno uzmanību pievērsa kontroles stratēģijas struktūrai un uzraudzībai 2007.–2013. gada plānošanas periodam. IRD konstatēja, ka revīzijas stratēģija nav pietiekami precīzi formulēta un ka ir nepilnības revīzijas jomas noteikšanā, kvantitatīvu un izmērāmu mērķu (piemēram, revīzijas apjoma) izvirzīšanā un saistītajā spējas analīzē. Ņemot vērā, ka tuvojas nākamais plānošanas periods, būtu jāpastiprina dalībvalstu sertificēšanas struktūru kā ticamības nodrošinātāju nozīme, lai nostiprinātu kontroles pasākumus un optimizētu AGRI ĢD ierobežoto revīzijas resursu izmantošanu. IRD arī norādīja, ka revīzijas plāni nebija pietiekami pamatoti ar riska novērtējumiem un ka ir daudz nepabeigtu revīziju (13 % no 2007.–2010. gada darba uzdevumiem joprojām nav pabeigti), neraugoties uz ģenerāldirektorāta centieniem šo rādītāju mazināt. IRD ir ieteicis AGRI ĢD izstrādāt un precīzi noformulēt tā kontroles stratēģiju, pārstrādāt tā riska novērtējumus saskaņā ar noteiktajiem mērķiem un nodrošināt pienācīgu uzraudzību ar labākiem kvantitatīvajiem un kvalitatīvajiem galvenajiem lietderīguma rādītājiem, kuru norādīšana gada darbības pārskatā būtu jāuzlabo. Ģenerāldirektorāts pieņēma visus ieteikumus, un IRD tā rīcības plānu novērtēja kā apmierinošu. 1.6. Kohēzija (REGIO ĢD un EMPL ĢD) Lai pārliecinātos par centieniem, ko ģenerāldirektorāti piemēro, lai risinātu savu augsto kļūdu īpatsvaru, it sevišķi REGIO ĢD, 2012. gadā īstenoja četras revīzijas. Pirmo reizi IRD pavadīja[13] ģenerāldirektorātu revidentus to apmeklējumos dalībvalstīs. 1.6.1. 2000.–2006. gada plānošanas perioda slēgšana (REGIO ĢD un EMPL ĢD) Ir svarīgi, lai ģenerāldirektorātiem būtu labi sagatavots slēgšanas process nolūkā parādīt, ka ir atklātas un novērstas visas kļūdas un pārkāpumi. Lai gan ģenerāldirektorāti atbilstīgi sagatavoja un pārvaldīja slēgšanas procesu attiecībā uz Eiropas Reģionālās attīstības fondu (REGIO ĢD) un Eiropas Sociālo fondu (EMPL ĢD), ir jāuzlabo plānošana, metodika un norādes, it sevišķi gatavojoties 2007.–2013. gada plānošanas perioda slēgšanai, un ir jāpilnveido dokumentācija, lai sniegtu labākus pierādījumus saistībā ar slēgšanas dokumentu pārbaudēm. Kohēzijas fonda projektu slēgšanas revīzijā REGIO ĢD konstatēja neatbilstības un nepilnības novērtēšanas procesā. Ņemot vērā lielo skaitu projektu un darbu, kas vēl ir jāpaveic, šīs neatbilstības un nepilnības ir jārisina attiecībā uz turpmāko slēgšanas procesu. Šajā saistībā kopš 2012. gada 21. decembra ir ieviesti saskaņoti paraugi atbalsta izbeigšanas deklarāciju analizēšanai. Tie ir izstrādāti tā, lai novērstu konkrētas, IRD konstatētās nepilnības, it sevišķi koordinācijā starp revīzijas un ģeogrāfiskajām nodaļām, kā arī konsekvences nodrošināšanā slēgšanas dokumentu kvalitātes novērtēšanā. Šīs revīzijas arī ģenerāldirektorātiem bija savlaicīgs atgādinājums par to, ka ir jāziņo par 2000.–2006. gada perioda slēgšanas procesa efektivitāti un jāparāda kontroles stratēģijas daudzgadu korektīvā spēja[14]. Ģenerāldirektorāts pieņēma visus ieteikumus, un IRD tā rīcības plānus novērtēja kā apmierinošus. 1.6.2. 2007.–2013. gada programmu īstenošana (REGIO ĢD) Atzīstot augsto kļūdu īpatsvaru kohēzijas jomā, IRD veica revīziju par 2007.–2013. gada plānošanas perioda īstenošanu attiecībā uz Eiropas Reģionālās attīstības fonda (turpmāk — ERAF) un Kohēzijas fonda programmām, lai novērtētu to, kādā mērā REGIO ĢD bija noteicis un paziņojis uzticamu kļūdu īpatsvaru un kādā mērā bija piemēroti pietiekami un atbilstīgi pasākumi, lai mazinātu augsto kļūdu īpatsvaru. IRD norādīja uz REGIO ĢD īstenotajiem centieniem nostiprināt korektīvos pasākumus un mazināt kļūdu īpatsvaru, bet uzsvēra ļoti augsto saistīto risku, kam ir pakļauts ģenerāldirektorāts, ja tas tik lielā mērā ir atkarīgs no dalībvalstu revīzijas iestādēm. Neraugoties uz jau īstenotajiem centieniem, tas ģenerāldirektorātam joprojām rada lielu problēmu. Šīs iestādes ir dažādi interpretējušas norādes, it sevišķi attiecībā uz statistikas izlasi un revīzijas jomu[15]. Turklāt ģenerāldirektorātam ir jāuzlabo savas pārbaudes attiecībā uz revīzijas iestāžu gada kontroles ziņojumiem un jānodrošina, ka revidenti spēj izdarīt secinājumus par dalībvalstu revīziju kļūdu īpatsvara ticamības ietekmi. IRD atklāja būtiskas atšķirības tajā, kādā apmērā un cik padziļināti veic pārbaudes uz vietas. Atzīstot, ka REGIO ĢD ir vajadzīga uz riska novērtējumu balstīta pieeja, uz vietas veiktais darbs ir tik svarīgs ģenerāldirektorāta ticamības procesam, ka ir jānovērš šīs nekonsekvences, lai pēc iespējas mazinātu sistēmas nepilnību un/vai neatbilstību nenoteikšanas risku. Revidējamie pieņēma visus ieteikumus, un IRD to rīcības plānu novērtēja kā apmierinošu. 1.7. Pētniecība, enerģētika un transports[16] (Konkurētspējas un jauninājumu izpildaģentūra, Eiropas Pētniecības padomes izpildaģentūra, CNECT ĢD, Kopīgais pētniecības centrs, Pētniecības izpildaģentūra, RTD ĢD, Eiropas Transporta tīkla izpildaģentūra, MOVE ĢD un ENER ĢD) 1.7.1. Kontroles stratēģiju revīzijas (ENER ĢD) ENER ĢD kontroles pasākumu pārbaude ietvēra ex-ante un ex-post kontroles pasākumus. Pārbaudē atklāja, ka pēcrevīzijas lietās ir vajadzīgi pilnīgi un konsekventi revīzijas darba dokumenti. Pēc tam IRD ieteica ENER ĢD izmantot standartizētu revīzijas programmu un sniegt labākus pierādījumus par pārbaudēm un revīzijas jautājumu apstiprināšanu. Ieteikumi tika pieņemti, un rīcības plānu novērtēja kā apmierinošu. 1.8. Ārējais atbalsts, attīstība un paplašināšanās (DEVCO ĢD, ECHO ĢD, ELARG ĢD un Ārpolitikas instrumentu dienests) 1.8.1. Iekšējo organizāciju izveide ES delegācijās (DEVCO ĢD) Saistībā ar Eiropas Ārējās darbības dienesta (turpmāk — EĀDD) izveidi ir bijis vajadzīgs izveidot arī vairākas jaunas struktūras un procesus, iesaistot gan galveno biroju, gan delegācijas. Šīs ierobežotās pārbaudes vispārīgais mērķis bija novērtēt procedūras, kas ieviestas starp Eiropas Komisiju un EĀDD, lai nodrošinātu ar ES delegāciju īstenotā ārējā atbalsta budžeta pareizu finanšu pārvaldību. IRD aicināja DEVCO ĢD apsvērt, vai vidējā līmeņa pārvaldības funkcijas, it sevišķi lielākajās ES delegācijās, izveide varētu palīdzēt delegācijas vadītājam pārvaldīt finansiālo palīdzību. Ierobežotās pārbaudes laikā tiks veikta revīzija attiecībā uz šo procedūras nepārtraukto modifikāciju rezultātā (piemēram, pārskatīti finanšu cikli) pārskatīto pasākumu efektīvu īstenošanu un attiecībā uz pārskatītās iekšējās kontroles sistēmas delegācijās[17] īstenošanu. 1.9. Izglītība un pilsonība (COMM ĢD, EAC ĢD, Izglītības, audiovizuālās jomas un kultūras izpildaģentūra, HOME ĢD un JUST ĢD) 1.9.1. Mūžizglītības programma (EAC ĢD/Izglītības, audiovizuālās jomas un kultūras izpildaģentūra) Revīzijas mērķis bija novērtēt, vai Izglītības, audiovizuālās jomas un kultūras izpildaģentūrā (turpmāk — EACEA) ieviestā kontroles stratēģija mūžizglītības programmas pārvaldībai ļauj izpildaģentūrai gūt pietiekamu pārliecību par pamatā esošo finanšu darījumu likumību un pareizību, un novērtēt EAC ĢD iekšējās kontroles sistēmas atbilstību, lietderību un efektivitāti, lai īstenotu ģenerāldirektorāta kā attiecīgā ģenerāldirektorāta uzraudzības uzdevumus programmas īstenošanā, ko veic aģentūra. EACEA galīgo maksājumu procesa[18] struktūra ir labi organizēta un iedibināta, taču revīzijā atklāja uz risku pamatotas kontroles stratēģijas nekonsekventu īstenošanu un neatbilstību atpakaļejoša spēka aizliegumam. Iekšējo kontroles sistēmu, lai īstenotu EAC ĢD kā attiecīgā ģenerāldirektorāta uzraudzības uzdevumus, novērtēja kā atbilstīgu, lietderīgu un efektīvu, lai gan tādas nepilnības kā atjauninātas uzraudzības stratēģijas neesība, nepilnības uzraudzības pasākumu dokumentācijā un galveno lietderīguma rādītāju neesība sarežģī novērtējumu par to, vai ir panākta stratēģiskā uzraudzības politika. EAC ĢD tieša iesaistīšanās mūžizglītības programmas darbības pārvaldībā, iespējams, nav efektīvākais veids, kā izmantot resursus. EAC ĢD un EACEA pieņēma visus ieteikumus, un EACEA un rīcības plāni tika novērtēti kā apmierinoši. 1.9.2. Kontroles stratēģiju revīzijas (HOME ĢD) IRD uzvēra nepilnības HOME ĢD slēgšanas procedūru uzraudzībā, it sevišķi atbilstīgu instrumentu neesību, lai pienācīgi uzraudzītu lielo skaitu gada programmu slēgšanas procesu pārvaldību. Turklāt HOME ĢD nebija atbilstīgi reģistrējis slēgšanas dokumentu novēloto iesniegšanu kā neatbilstību. IRD ieteica ģenerāldirektorātam ievērot Komisijas iekšējās kontroles standartu prasības. Ģenerāldirektorātam būtu jānostiprina savas pārvaldības un kontroles sistēmas un jāpārskata savas procedūras, izmantojot slēgšanas kontrolsarakstu un pamatnostādnes attiecībā uz slēgšanas lietu dokumentiem. IRD arī noteica nepilnības ģenerāldirektorāta ex-post revīzijas stratēģijā un ieteica ieviest metodiku, lai ex-post revīziju rezultātus varētu ietvert ģenerāldirektorāta ticamības modelī gada darbības pārskata vajadzībām. Saistītais rīcības plāns ir novērtēts kā apmierinošs. 1.9.3. ES tiesību aktu īstenošanas uzraudzība (JUST ĢD) Kā noteikts Līgumā, viena no Komisijas pamatdarbībām ir kontrole attiecībā uz to, vai dalībvalstis pareizi piemēro ES tiesību aktus. JUST ĢD Kopienas tiesību kopuma un politikas jomas, kam 2012. gadā veica revīzijas, veido vairāk nekā 10 % no visām Komisijas mēroga aktīvajām pienākumu neizpildes lietām. Revidenti atzina atbilstīgo gatavības līmeni un ģenerāldirektorāta nepārtrauktos centienus, bet uzsvēra dažus trūkumus stratēģiskajā plānošanā un programmu plānošanas procedūrās, it sevišķi saistībā ar apjomu, kas šim jautājumam paredzēts pārvaldības plānos un gada darbības pārskatos. Rezultātā šai darbībai piešķirtie resursi un to lietderīguma novērtējums nav optimāli, neraugoties uz tās nozīmi un izmēru. Saistītais rīcības plāns ir novērtēts kā apmierinošs. 1.10. Ekonomikas un finanšu jautājumi (COMP ĢD, ECFIN ĢD, ENTR ĢD, MARKT ĢD, Eiropas Birojs krāpšanas apkarošanai, TAXUD ĢD un TRADE ĢD) 1.10.1. Konkurētspējas un inovāciju pamatprogrammas īstenošana, ko veic Eiropas Investīciju fonds (ECFIN ĢD) Plašākas Konkurētspējas un inovāciju pamatprogrammas (turpmāk — CIP) un Uzņēmējdarbības un inovāciju programmas (turpmāk — EIP) ietvaros straujas izaugsmes un inovatīvu MVU mehānisms (turpmāk — GIF) ir Kopienas finanšu instruments maziem un vidējiem uzņēmumiem. Eiropas Investīciju fonds (turpmāk — EIF) īsteno GIF Komisijas vārdā saskaņā ar fiduciārās pārvaldības nolīgumu (turpmāk — FPN). Revīzijas mērķis bija novērtēt, cik efektīvi EIF īsteno GIF, it sevišķi, i) kā EIF ievēro FPN, un ii) cik efektīvi un lietderīgi ECFIN ĢD uzrauga GIF, lai tas sasniegtu tā konkrētos mērķus. Revīzijā uzsvēra divas problēmas: i) trūkumus rādītājos, ko izmanto, lai atspoguļotu finanšu instrumenta mērķus; ii) būtisku izmaiņu gadījumu definēšanu FPN. ECFIN ĢD pieņēma visus ieteikumus, un rīcības plāni tika novērtēti kā apmierinoši. 1.10.2. Ārpusbudžeta darbības (ECFIN ĢD) Finanšu un valsts parāda krīzes rezultātā Eiropas Savienība ir izstrādājusi jaunus finanšu instrumentus, lai funkcionētu kā aizņēmējs un lai aizdotu naudas līdzekļus dalībvalstīm, kas nonākušās finansiālās grūtībās. Eiropas Komisija vada Eiropas finanšu stabilizācijas mehānismu, kas ir finansiālās palīdzības programma, ar kuru tā var piešķirt aizdevumus un tos finansēt, emitējot parāda instrumentus kapitāla tirgos. Revīzijā uzsvēra divas problēmas saistībā ar jaunā instrumenta pārvaldību: i) ECFIN ĢD saskaras ar jaunām iekšējām un ārējām problēmām, kurām nav piemērota parastā riska pārvaldības prakse; tika novēlota kontroles pasākumu izstrāde loģistikas atbalsta, IT drošības un dokumentu pārvaldības jomā; ii) ņemot vērā vidi, kurā notiek ECFIN ĢD darbības, tam ir grūti piesaistīt un paturēt kompetentus darbiniekus, neapdraudot darbības nepārtrauktību. Šīs nepilnības var ietekmēt darbības nepārtrauktību un darbību lietderīgumu un efektivitāti, rezultātā pakļaujot Komisiju augstam reputācijas apdraudējuma riskam. Lai risinātu IRD ieteikumus, ECFIN ĢD ir apņēmies veikt vispusīgu riska novērtējumu par to, kā tas īsteno savus jaunos uzdevumus. 1.10.3. Kontroles stratēģiju revīzijas (ENTR ĢD) Šī revīzija ietvēra ex-ante un ex-post kontroles pasākumus. IRD ieteica ENTR ĢD nostiprināt iekšējās kontroles koordinatora nozīmi. Turklāt būtu jāuzlabo dokumentu pārvaldība un izņēmumu reģistrēšana. Ģenerāldirektorāta rīcības plāns tika novērtēts kā apmierinošs. 1.10.4. ES tiesību aktu īstenošanas uzraudzība (TAXUD ĢD) IRD veica revīziju TAXUD ĢD attiecībā uz ES tiesību aktu īstenošanas uzraudzību. Neraugoties uz vairākiem pozitīviem elementiem, piemēram, lietu apstrādātāju liela profesionālo pieredzi un iepriekšējo darbību, kā arī darba efektīvu prioritāšu noteikšanu, revīzijā atklāja dažus trūkumus. TAXUD ĢD ir viena no trim pienākumu neizpildes riskam visvairāk pakļautajām politikas jomām, jo tas veido vairāk nekā 12 % no visām Komisijas mēroga aktīvajām pienākumu neizpildes lietām, taču tas nav pilnībā atspoguļots ne pārvaldības plānā, ne gada darbības pārskatā. Ir jāuzlabo lietderīguma noteikšana šajā jomā. IRD arī ieteica nodrošināt labāku koordināciju starp nodaļām, lai efektīvāk uzraudzītu ES tiesību aktu piemērošanu ar muitu saistītajās jomās. Ģenerāldirektorāta rīcības plāns tika novērtēts kā apmierinošs. 1.11. Vispārīgi pakalpojumi un cilvēkresursi (HR ĢD, BUDG ĢD, DGT ĢD, DIGIT ĢD, Eiropas Personāla atlases birojs, ESTAT ĢD, Juridiskais dienests, Infrastruktūras un loģistikas birojs Briselē, Infrastruktūras un loģistikas birojs Luksemburgā, Publikāciju birojs, Atalgojuma un individuālo tiesību birojs, SCIC ĢD, Ģenerālsekretariāts) 1.11.1. Statistikas datu sagatavošana, pilnveide un izplatīšana (ESTAT ĢD) ESTAT ĢD (Eurostat) ir uzticēts pienākums nodrošināt Eiropas statistikas datu sagatavošanu saskaņā ar paredzētajiem noteikumiem un statistikas datu principiem[19], kā arī saskaņā ar Eiropas statistikas prakses kodeksu[20]. Koordinācijas trūkums starp politikas ģenerāldirektorātiem un Eurostat saistībā ar statistikas darbu bija ietverts ESTAT ĢD 2011. gada riska reģistrā kā kritiski nozīmīgs risks. Šīs revīzijas mērķis bija novērtēt ESTAT ĢD pārvaldīto (sadarbojoties ar citiem Komisijas ģenerāldirektorātiem un dienestiem) un ar statistikas datu sagatavošanu, pilnveidošanu un izplatīšanu saistīto procesu atbilstību, lietderību un efektivitāti. Tika konstatētas šādas problēmas, kas var izraisīt nekonsekvences, trūkumus/pārklāšanos, nekvalitatīvus datus un darbības nepārtrauktības pārrāvumus: i) skaidras definīcijas un kopīgas izpratnes trūkums attiecībā uz terminu „statistika” Komisijā; ii) Eurostat Kopienas statistikas programmas saskaņotības ar Komisijas stratēģiskās plānošanas ciklu trūkums; iii) nav pilnībā apstiprināts un atzīts Eurostat uzdevums un atbildības joma; iv) nav pārliecības par to, cik lielā mērā ir nodrošināta atbilstība Eiropas statistikas prakses kodeksam; v) trūkst koordinācijas Komisijas līmenī attiecībā uz ārējo statistikas pakalpojumu sniedzēju izmantošanu. Pēc revīzijas Komisija 2012. gada 17. septembrī pieņēma jaunu lēmumu par Eurostat (2012/504/ES), kurā ir risināti daudzi no iepriekš norādītajiem konstatējumiem. Rīcības plānu atzina par apmierinošu. 1.12. IT revīzijas IRD veica vairākas revīzijas IT jomā, atspoguļojot IRD ieguldījumu Komisijas tehnoloģiju drošības un dzīvotspējas vispārējā uzraudzībā. 1.12.1. Vietējo IT sistēmu pārvaldība (DEVCO ĢD un TRADE ĢD) DEVCO ĢD un TRADE ĢD vietējo IT revīzijās pārbaudīja IT darbību efektīvu un lietderīgu pārvaldību un konstatēja atbilstīgi izveidotas IT nodaļas. Revīzijas ziņojumos ir īpaši uzsvērts, cik svarīgi ir īstenot efektīvu IT pārvaldību un labāku IT riska pārvaldību, kā arī aizsargāt apstrādātās informācijas konfidencialitāti (TRADE ĢD) un nostiprināt IT drošības regulējumu, lai pēc iespējas mazinātu drošības pārkāpumus (DEVCO ĢD). 1.12.2. IT pārvaldība un lietderīgums (SANCO ĢD / EAHC) SANCO ĢD ir samērā liels IT budžets, un lielāko daļu savu ar IT saistīto izdevumu tas finansē no darbības apropriācijām. Kopš iepriekšējās revīzijas[21] ir konstatēts būtisks uzlabojums attiecībā uz IT vispārējo kontroles pasākumu gatavību kopumā. Šajā revīzijā galveno uzmanību pievērsa pārvaldības, lietderīguma un kvalitātes aspektiem. Ierobežotāku pārbaudi īstenoja attiecībā uz Veselības un patērētāju izpildaģentūru (turpmāk — EAHC), ņemot vērā, ka tai ir daudz mazāks IT budžets. Revidenti konstatēja, ka: i) SANCO ĢD joprojām nav vispārēja ilgtermiņa IT stratēģiskā plāna vai dokumentētas stratēģijas, kas ietvertu EAHC un paskaidrotu, kā tā atbalstītu darbības procesus šajā laikposmā; lai gan IT ģenerālplānā un pārvaldības plānā ir ietverti daži augsta līmeņa galvenie lietderīguma rādītāji, nav vispusīga lietderīguma pārvaldības procesa; ii) EAHC būtu jāformalizē dažas no svarīgākajām procedūrām (izmaiņas, lietderīgums un kvalitātes vadība). Rīcības plāns ir novērtēts kā apmierinošs. 1.12.3. „Apvārsnis 2020” (RTD ĢD, CNECT ĢD, ERCEA) Pētniecības un inovācijas pamatprogrammas „Apvārsnis 2020” mērķis ir nodrošināt Eiropas globālo konkurētspēju, un tā ir virzītājspēks jaunas izaugsmes un darbavietu radīšanai. Lai atbalstītu šā projekta pārvaldību, ir izstrādāti vairāki IT projekti, un RTD ĢD ir sistēmas īpašnieks, savukārt CNECT ĢD un Eiropas Pētniecības padomes izpildaģentūra (turpmāk — ERCEA) ir darbības pārvaldnieki. IRD ierosināja divus ļoti svarīgus ieteikumus: i) vajadzīga plašāka informācijas sistēmas integrācija, lai iniciatīva varētu turpināt progresu, tostarp vajadzīgas skaidras procedūras un IT vispārējā pārvaldība ar IT projektu koordinācijas komitejas starpniecību; ii) RTD ĢD ir labāk jādefinē savs projektu darbs un resursu plāns. Tā kā „Apvārsnis 2020” ir jauna, transversāla iniciatīva, ieteikumu īstenošanā, iespējams, būs jāiesaistās DIGIT ĢD un citiem pētniecības ģenerāldirektorātiem. RTD ĢD izstrādāja rīcības plānus, kurus novērtēja kā apmierinošus. 5. Konsultācijas ar Komisijas finanšu pārkāpumu komisiju Saskaņā ar Finanšu regulas, ko piemēro Eiropas Kopienu vispārējam budžetam, 73. panta 6. punktu[22] izveidotā Finanšu pārkāpumu komisija 2012. gadā nav ziņojusi par sistēmiskām problēmām. 6. Secinājumi Rīcības plānu, kas izstrādāti, reaģējot uz IRD revīzijām šajā gadā un iepriekšējos gados, īstenošana veicina Komisijas iekšējās kontroles sistēmas stabilus uzlabojumus. Tāpēc Komisijas dienestiem prasīja nodrošināt revīzijās ierosināto ieteikumu īstenošanu. IRD veiks izpildes kontroles revīzijas attiecībā uz rīcības plānu īstenošanu, ko izskatīs Revīzijas progresa komiteja, kura pēc vajadzības informēs Kolēģiju. IRD, cieši sadarbojoties ar visām IRS, ir sagatavojis jaunu stratēģisko revīziju plānu 2013.–2015. gadam. IRD turpinās pievērst uzmanību finansēm/atbilstībai, un IT revīzijas arī palīdzēs intensificēt darbības, lai veiktu lietderīguma revīzijas. [1] Šajā ziņojumā ir ietverti līdz 2013. gada 1. februārim pabeigtie revīzijas un konsultatīvie ziņojumi. [2] Ziņojums neietver decentralizētās Eiropas aģentūras, Eiropas Ārējās darbības dienestu vai citas IRD revidētās struktūras, kas saņem atsevišķus gada ziņojumus. [3] Kā noteikts Iekšējo revidentu institūta (turpmāk — IRI) atbalstīto starptautisko iekšējās revīzijas profesionālās prakses standartu veiktspējas standartā Nr. 2060. [4] COM(2013) 334 final. [5] Viena darba uzdevuma rezultātā var tikt sagatavoti vairāki revīzijas ziņojumi gadījumā, ja darba uzdevums attiecas uz vairāk nekā vienu revidējamo ģenerāldirektorātu vai dienestu. [6] Četri ieteikumi tika pieņemti tikai daļēji. [7] No šiem 29 ieteikumiem divi tika sagatavoti 2006. gadā, un vienu no tiem vadība kopš 2013. gada marta ir paziņojusi par „īstenotu”. [8] Termiņš ir 2013. gada 1. februāris. [9] Ar vadības vēstules palīdzību ģenerāldirektorāta uzmanība tika vērsta uz noteiktām mazāk būtiskām jomām, kurās vajadzīgi uzlabojumi. Izlasē ietvertie ģenerāldirektorāti uz šo vēstuli atbildēja pozitīvi, apņemoties iespējamā apmērā ņemt vērā IRD novērojumus, sākot no pašreizējā gada darbības pārskata. [10] Komisija bija ierosinājusi personāla skaita samazinājumu ikvienā ES iestādē, struktūrā un aģentūrā 5 % apmērā laikposmā no 2013. līdz 2017. gadam, ko panāktu, neaizvietojot dažus no darbiniekiem (pensionēšanās vai līguma termiņa beigu gadījumā). Komisija arī izveidoja mehānismu, lai pārgrupētu amata vietas nolūkā nodrošināt savas prioritātes, pamatojoties uz lineāru nodevu 1 % apmērā visām pamata darba vietu kvotām. [11] Ģenerāldirektorātu/dienestu pakalpojumu citiem ģenerāldirektorātiem/dienestiem vai iestādēm izmaksas, kas tiek pārskaitītas no klienta budžeta pozīcijas uz pakalpojuma sniedzēja budžeta pozīciju (iekasēšanas rīkojumi, līdzdeleģējumi un savstarpēji pastarpināti deleģējumi). Nav pieejams konsolidēts rādītājs, kas sniegtu pārskatu par summām, kuras Komisijas pakalpojumu sniedzēji ir atgriezuši iekšējiem un ārējiem klientiem. [12] Ģenerāldirektorātu/dienestu pakalpojumu citiem ģenerāldirektorātiem/dienestiem vai iestādēm izmaksas, kas tiek pārskaitītas no klienta budžeta pozīcijas uz pakalpojuma sniedzēja budžeta pozīciju (iekasēšanas rīkojumi, līdzdeleģējumi un savstarpēji pastarpināti deleģējumi). Nav pieejams konsolidēts rādītājs, kas sniegtu pārskatu par summām, kuras Komisijas pakalpojumu sniedzēji ir atgriezuši iekšējiem un ārējiem klientiem. [13] Revīzija par 2007.–2013. gada plānošanas perioda īstenošanu REGIO ĢD. [14] Ziņojums par 2000.–2006. gada perioda finanšu korekciju korektīvo spēju tika iesniegts Budžeta kontroles komitejai 2013. gada 12. aprīlī. [15] REGIO ĢD 2013. gada 4. aprīlī revīzijas iestādēm nosūtīja atjauninātas norādes par izlasi. Turklāt ģenerāldirektorāts 2012. gada novembrī rīkoja šīm struktūrām paredzētus darbseminārus Briselē, un 2013. gadā semināri notika dažās dalībvalstīs (Itālijā, Spānijā, Vācijā, Slovākijā un Čehijas Republikā). [16] Šajā politikas jomā 2011. gadā tika īstenots plašs revīzijas darbs, it sevišķi attiecībā uz kontroles stratēģijām. [17] Piemēram, pilnveidoti ārējās palīdzības pārvaldības ziņojumi, delegāciju vadītāju ticamības deklarācijas. [18] Atskaitot administratīvā budžeta un iepirkuma galīgos maksājumus, kā arī tās mūžizglītības programmas daļas, ko īsteno ar valsts aģentūru starpniecību dalībvalstīs. [19] Regulas (EK) Nr. 223/2009 6. pants. [20] COM(2005) 0217 galīgā redakcija. [21] 2006. gada IT revīzija attiecībā uz lielapjoma IT sistēmām. [22] Piemērošanas noteikumu 117. pantā ir noteikts: „Šajā gada pārskatā [t. i., 99. panta 3. punkta pārskatā] min arī sistēmu problēmas, kuras noteikusi specializētā komisija, kas izveidota saskaņā ar Finanšu Regulas 73. panta 6. punktu.”